Case ID: 1204578
Sentence 0: Belə ki, o, aldatma və etibardan sui-istifadə etmə yolu ilə özgənin külli miqdarda əmlakını ələ keçirmək məqsədilə sahibliyində və istifadəsində olan əmlaka mülkiyyət hüququnu təsdiq edən çıxarış alınmasında köməklik göstərilməsi ilə bağlı müraciət etmiş tanışı Şahid1 Azərbaycan Respublikası Əmlak Məsələləri Dövlət Komitəsində daşınmaz əmlak üzərində mülkiyyət və digər əşya hüquqlarının dövlət qeydiyyatına alınması və bu barədə çıxarışın verilməsi səlahiyyətlərinə malik vəzifədə işləyən tanışlarının olmasını, həmin tanışlarının vasitəsilə Şahid1 fərdi yaşayış evinin və torpaq sahəsinin dövlət qeydiyyatına alınması və bu barədə çıxarışın verilməsini təmin etmək imkanına malik olduğunu yalandan bildirib, tanışı olan həmin vəzifəli şəxsə xidməti vəzifəsinin (səlahiyyətlərinin) icrası ilə əlaqədar Şahid1 xeyrinə edəcəyi hərəkətə görə özünün vasitəsilə birbaşa yolla şəxsən maddi nemət olan 60.000 manat məbləğində pul vəsaitinin rüşvət kimi verilməsi müqabilində həmin məsələni müsbət həll edəcəyini, yəni «Daşınmaz əmlakın dövlət reyestri haqqında» Azərbaycan Respublikasının xx xxxx 2004-cü il tarixli, 713-İİQ nömrəli Qanununa və Azərbaycan Respublikası Nazirlər Kabinetinin 2015-ci il 5 oktyabr tarixli 319 nömrəli qərarı ilə təsdiq edilmiş “Daşınmaz əmlak üzərində hüquqların dövlət qeydiyyatı üçün sənədlərin qəbulu, yoxlanılması və verilməsinin prosedur Qaydaları” na əsasən Şahid1 sahiblik və istifadəsində olan Bakı şəhəri, Sabunçu rayonu, Bilgəh bələdiyyəsinin xx xxxxxxx 2007-ci il tarixli 061 nömrəli “Fərdi yaşayış evinin tikilməsi üçün torpaq sahəsi ayrılması barədə” qərarı və həmin tarixli “Torpaqların alqısatqısına dair” aktı əsasında sonuncunun adına sənədləşdirilmiş faktiki olaraq Bakı şəhəri, Bilgəh qəsəbəsi, Mir Cəlal küçəsində yerləşməklə Abşeron rayonunun inzibati ərazisində yerləşən 2198 kv.m torpaq sahəsi və həmin torpaq sahəsində tikilərək Abşeron Rayon İcra Hakimiyyətinin başçısının təsdiq etdiyi “Qeyri-dövlət qurumları, fiziki şəxslər tərəfindən inşa edilmiş (yenidənqurulmuş) bina və tikililərin (qurğuların) istismara qəbul edilməsi haqqında” xx xxxx 2016-cı il tarixli, 011 nömrəli akt əsasında istismara qəbul edilmiş ümumi sahəsi 290 kv.m olan yaşayış evi üzərində yaranmış hüquqlarının dövlət qeydiyyatının rəsmiləşdirəcəyinə və mülkiyyət hüququna dair dövlət reyestrindən çıxarış verdirəcəyinə dair yalandan vəd edərək, görüntü yaratmaq, həqiqi niyyəti barədə aldatmaq və etibar qazanmaq üçün ondan zəruri sənədlərin əsillərini almaqla görəcəyi işlərdə özünə inam yaradıb, Şahid1 ilə sövdələşməklə bununla da alınacaq pulun müqabilində həmin məsələlərin həll ediləcəyini yalandan deyib aldadaraq 2018-ci ilin sentyabr ayının ortalarında Bakı şəhərində yerləşən “Olimpik star” əyləncə mərkəzinin yaxınlığında Şahid1 sürücüsü işləmiş cinayətdən xəbərsiz Şahid5 ilə görüşərək sonuncudan Şahid1 məxsus 10.000 (on min) manat, bir neçə gün sonra 2018-ci ilin sentyabr ayının ortalarında istintaqa məlum olmayan gündə isə Şahid1 cinayətdən xəbərsiz qohumu Şahid2 ilə Bakı şəhərində yerləşən “Cavanşir” körpüsünün yaxınlığında görüşərək sonuncudan Şahid1 məxsus 50.000 (əlli min) manat olmaqla, ümumilikdə 60.000 (altmış min) manat pulunu vahid niyyətlə alıb etibardan sui-istifadə etmə və aldatma yolu ilə özgə əmlakını ələ keçirərək külli miqdarda ziyan vurmaqla dələduzluq etmiş, vahid niyyətlə cinayət əməlini davam etdirərək xx xxxxxxxx 2018-ci il tarixdə Şahid1 “Whatsapp” ani mətn mübadiləsi mobil əlavəsi vasitəsilə fonoqrafik ismarıc göndərərək qeyd edilən məsələnin həlli ilə əlaqədar həyətyanı sahədə yerləşən tikililərin ölçüsündə müəyyən edilmiş fərqə görə çətinlik yarandığından vəzifəli şəxslərə əlavə olaraq özünün vasitəsilə birbaşa yolla şəxsən maddi nemət olan 2500 manat məbləğində pul vəsaitininrüşvət qismində verilməsinin zəruriliyini bildirsə də, Şahid1 artıq vəd edilən müddətin uzandığını, hər dəfə yeni bəhanələrin deyildiyini görüb aldadıldığını başa düşərək həmin məbləği verməkdən imtina etdiyindən, bilavasitə cinayət törətməyə yönələn qəsdən edilən əməlini öz iradəsindən asılı olmayan səbəbdən başa çatdıra bilməyərək, etibardan suiistifadə etmə və aldatma yolu ilə Şahid1 məxsus külli miqdarda, yəni 62.500 (altmış iki min beş yüz) manat məbləğində pul vəsaitini vahid niyyətlə ələ keçirməyə cəhd etmiş, vəzifəli şəxsə xidməti səlahiyyətlərinin icrası ilə əlaqədar sonuncunun xeyrinə edəcəyi hərəkətin müqabilində birbaşa yolla özünün vasitəsilə maddi nemət olan pulu vahid niyyətlə rüşvət qismində verməyə Şahid1 təhrik etmişdir.